Jääkiipeilyn suomenmestaruudet Helsinkiin ja Rovaniemelle  
  
Jääkiipeilyn suomenmestaruudet ratkottiin Oulussa lauantaina 25. helmikuuta. Naisten sarjan voittajaksi kruunattiin Enni Bertling Helsingistä. Miesten sarjan mestaruuden vei Rovaniemen Tapio Alhonsuo.  
  
Jo karsinnoissa vahvasti suoriutunut Enni Bertling jatkoi varmaa menoaan finaalissa ja otti naisten sarjan voiton ylivoimaisella suorituksella. Hopealle sijoittui Emma Karjalainen ja pronssin vei Jaana Ylipelto.

Miesten sarjan voittanut Tapio Alhonsuo onnistui ainoana kilpailijana kiipeämään finaalireitin puhtaasti. Toiseksi sijoittui niin ikään Rovaniemeltä kisaamaan tullut Kuutti Heikkilä. SM-pronssimitalisti Pauli Salminen kiipesi reitin ylös asti, mutta virheen vuoksi suoritusta ei hyväksytty kokonaisuudessaan.   
  
Suomenmestaruustaiston ohessa käytiin myös kansainvälinen haastekilpailu. Mukana oli kilpailijoita Venäjältä, Saksasta ja Norjasta. Parhaiten kansainvälisistä vieraista sijoittuivat Miriam Geib Saksasta ja Dmitry Maslov Venäjältä.  
  
Kaikkiaan SM-kisoihin osallistui kuusi naista ja 24 miestä. Kilpailumuotona oli alaköysikiipeily ja kilpailureitit koostuivat sekä jää- että drytooling-osuuksista, joista jälkimmäisillä kiivettiin kiipeilyotteilla jäähakkuja ja -rautoja apuna käyttäen. Kisoja oli seuraamassa paikan päällä noin 250 katsojaa.  
  
Jääkiipeilyn SM-kisojen pääyhteistyökumppani on Oulun energia.  
  
Tulokset:  
  
Naiset  
1. Enni Bertling

2. Emma Karjalainen

3. Miriam Geib (GE)

4. Jaana Ylipelto

5. Sanja Pöyry

6.Elina Keskisarja  
  
Miehet  
1. Tapio Alhonsuo

2. Dmitry Maslov (RU)

3. Kuutti Heikkilä

4. Pauli Salminen

5. Ian Hanson (NO)

6. Veli‐Matti Laasonen

7. Matti Sillanpää

8. Aki Rautava

9. Olli Manni

10. Arno Viitaniemi

11.Juha‐Pekka Vuolijoki

12. Jaakko Lehto

13. Sami Järvimäki

14. Ossi Eskola

15. Juho Risku

16. Jussi Sillantaka

17. Lauri Marttala

18. Tim De Mazière (RU)

19. Jani Kolehmainen

20. Joni‐Petteri Ylänkö

21. Lauri Hilander

22. Henri Toivola

23. Timo Annanpalo

24. Pasi Kiuru

Lisätietoja:

Oulun kiipeilyseura -91 ry:n puheenjohtaja  
Paavo Hahtola  
Puh. 044-039 1948  
paavo.hahtola@iki.fi

SM-kilpailujen virallinen sivusto: http://www.finice2017.com/

Korkealaatuisia lehdistökäyttöön tarkoitettuja valokuvia löytyy osoitteesta: https://www.dropbox.com/sh/bp3qebjp0d1gwco/AADPL53dLi2fW\_Af4wWqR4uPa?dl=0 (linkki myös kilpailujen virallisella sivustolla)

Facebook: http://www.facebook.com/finice2017/

Instagram: https://www.instagram.com/finice2017/